rejauldu/bengali-wikipedia huggingface dataset:
ট্রান্সজর্ডান, পূর্ব তীর,  বা ট্রান্সজর্ডানীয় উচ্চভূমি (), জর্ডান নদীর পূর্বে দক্ষিণ লেভান্টের অংশ, যা বেশিরভাগ বর্তমান জর্ডানে রয়েছে।  ট্রান্সজর্ডান নামে পরিচিত অঞ্চলটি ইতিহাস জুড়ে অসংখ্য শক্তি দ্বারা নিয়ন্ত্রিত ছিল। প্রারম্ভিক আধুনিক যুগে, ট্রান্সজর্ডান অঞ্চলটি উসমানীয় সিরিয়ার প্রদেশগুলির অধিভুক্ত ছিল। ১৯১০--এর দশকে উসমানীয় শাসনের বিরুদ্ধে আরব বিদ্রোহের পর, ট্রান্সজর্ডান আমিরাত ১৯২১ সালে হাশেমাইট আমির আবদুল্লাহ দ্বারা প্রতিষ্ঠিত হয় এবং আমিরাত একটি ব্রিটিশ আশ্রিত রাজ্যে পরিণত হয়।  ১৯৪৬ সালে, আমিরাত ব্রিটিশদের কাছ থেকে স্বাধীনতা অর্জন করে এবং ১৯৪৯ সালে দেশটির নাম পরিবর্তন করে "জর্ডানের হাশেমি রাজ্য" রাখা হয়।   নাম   উপসর্গ ট্রান্স- লাতিন এবং এর অর্থ "এপারে" বা তার বাইরে, এবং তাই "ট্রান্সজর্ডান" জর্ডান নদীর অপর পাশের ভূমিকে বোঝায়। পশ্চিম দিকের সমতুল্য শব্দ হল পশ্চিম তীর - আক্ষরিক অর্থে, "নদী জর্ডানের এই দিকে"। তানাখের ,  সপ্ততিতে   অনুবাদ করা হয়েছে, যা তখন  অনুবাদ করা হয়েছিল ভালগেট বাইবেলে তবে কিছু লেখক  দিয়েছেন, ট্রান্সজর্ডানের ভিত্তি হিসাবে, যা আধুনিক হিব্রু ব্যবহারও।  যেখানে "সূর্যোদয়ের দিকে" হিসাবে "পূর্ব" শব্দটি  ব্যবহৃত হয় 'East of the Jordan' ।    তথ্যসূত্র   বিষয়শ্রেণী:মধ্যপ্রাচ্যের ভূগোল বিষয়শ্রেণী:জর্ডানের ভূগোল বিষয়শ্রেণী:জর্ডানের অঞ্চল বিষয়শ্রেণী:ফিলিস্তিন (অঞ্চল) এর ভূগোল
মুহসিন বাকির আল-মুসাভি আল-কাযভিনি ( ; ১৯৫১ খ্রিষ্ট্রাব্দ) একজন ইরাকি লেখক, রাজনীতিবিদ, প্রাবন্ধিক, কলেজের অধ্যাপক এবং কারবালার আহলে বাইত বিশ্ববিদ্যালয়ের প্রতিষ্ঠাতা।   প্রাথমিক জীবন এবং শিক্ষা  আল-কাযভিনি কারবালায় জন্মগ্রহণ করেন। তিনি বিশিষ্ট ধর্মীয় আল-কাযভিনি পরিবারের সদস্য। তার পিতা, সৈয়দ বাকির আল-কাযভিনি ছিলেন একজন আলেম। তার মা আরব শাম্মার গোত্রের।   শিক্ষা  তিনি ইরাকে বড় হন এবং বাগদাদ বিশ্ববিদ্যালয়ের ওসোল অ্যালদিন কলেজ থেকে ১৯৭৪ সালে স্নাতক ডিগ্রি অর্জন করেন। তিনি বাথিস্ট শাসনের ক্রমবর্ধমান চাপের ফলে ১৯৭৫ সালে কুয়েতে এবং তারপর ১৯৭৭ সালে ইরানে চলে যান। এরপর তিনি লেবাননে চলে যান এবং ১৯৯২ এবং ১৯৯৫ সালে বৈরুতের ইমাম আল-আউজাই ইসলামি বিশ্ববিদ্যালয় থেকে স্নাতকোত্তর এবং ডক্টরেট অর্জন করেন।   ইরাকে ফেরত  ২০০৩ সালে ইরাক আক্রমণের পর আল-কাযভিনি ইরাকে ফিরে আসেন। ২০০৪ সালে, তিনি কোয়ালিশন অস্থায়ী কর্তৃপক্ষের সদস্য হন এবং ২০০৫ সালে সংবিধান রচনা বোর্ডের সদস্য হন।   আহলে বাইত বিশ্ববিদ্যালয়   আল-কাযভিনি একটি ইসলামি বিশ্ববিদ্যালয় চালু করার চেষ্টা করেছিলেন এবং ২০০০ সালে আহলে বাইত আন্তর্জাতিক বিশ্ববিদ্যালয় হিসেবে ইন্টারনেটে একটি ভার্চুয়াল বিশ্ববিদ্যালয় চালু করার মাধ্যমে তা সম্পন্ন করেন। ২০০৩ সালের ইরাক আক্রমণের পর, আল-কাযভিনি কারবালায় ফিরে আসেন এবং উচ্চ শিক্ষা মন্ত্রকের বিবেচনার ভিত্তিতে, তিনি একটি ভবন ক্রয় করতে এবং ভূমিতে বিশ্ববিদ্যালয় স্থাপন করতে সক্ষম হন। ২০০৭ সালে, আল-কাযভিনি ৭০০০ বর্গমিটার আয়তনের একটি জমি কিনেন, যা ইমাম হোসেনের মাজার থেকে ৪ কিলোমিটার দূরে ছিল এবং পাশাপাশি বিশ্ববিদ্যালয়ের জন্য একটি দ্বিতীয় শাখা তৈরি করেন। এর ফলে এটি বিশ্ববিদ্যালয়ের জন্য একটি বিস্তৃত সম্প্রসারণের এবং আরও অনেক অনুষদ খোলার সুযোগ পায়।   কাজ    বই  আল-কাযভিনি ১৬টি বই প্রকাশ করেছেন, এর মধ্যে কয়েকটি:   ইমাম আলীর আইন (১৯৭৩)  দ্য স্টেট অফ দ্য মেসেঞ্জার (১৯৯২)  নাহজ আল-বালাঘায় অর্থনীতি (১৯৯৭)  ইমাম হোসেনের বিপ্লব (২০০০)   কাগজপত্র  আল-কাযভিনির ইসলামি বিজ্ঞান, আইন এবং রাজনীতির উপর ৩০টিরও বেশি বৈজ্ঞানিক ও গবেষণাপত্র প্রকাশিত হয়েছে।   আরও দেখুন    আহলে বাইত বিশ্ববিদ্যালয়  আল-কাযভিনি পরিবার  নাহজুল বালাগা   তথ্যসূত্র    বহিঃসংযোগ   ইরাকি একাডেমিক সায়েন্টিফিক জার্নাল আল-কাযভিনির জার্নাল (আরবি ভাষায়)  বিষয়শ্রেণী:মুসলিম দার্শনিক বিষয়শ্রেণী:জীবিত ব্যক্তি বিষয়শ্রেণী:শিয়া মুসলিম পণ্ডিত বিষয়শ্রেণী:১৯৫১-এ জন্ম
thumb|right|300px| শ্রী গুরু তেগ বাহাদুর সাহিব গুরুদ্বারা  শ্রী গুরু তেগ বাহাদুর সাহিব গুরুদ্বারা (Gurdwara Sri Guru Tegh Bahadur Sahib) আসামের ধুবুরী জেলার ব্রহ্মপুত্র নদীর পারে অবস্থিত একটি শিখদের গুরুদ্বারা৷গুরুদ্বারা মানে গুরুর দ্বার, শিখ ধর্মাবলম্বীদের মুখ্য উপাসনাস্থল। শিখদের প্রথম গুরু, গুরু নানক দেব ১৫০৫ খ্রিস্টাব্দে ঢাকা থেকে আসামে আসার সময় এই স্থানে তিনি শ্রীমন্ত শঙ্করদেবকে সাথে পান। পরে ১৭শ শতকে শিখদের নবম গুরু, গুরু তেগ বাহাদুর একটি গুরুদ্বারা স্থাপন করেন। গুরু তেগ বাহাদুরের শহীদ দিবস উপলক্ষে প্রতি বছরে ডিসেম্বর মাসে এই ঐতিহাসিক স্থানে প্রায় ৫০,০০০ দেশী-বিদেশী হিন্দু, শিখ, মুসলিম এবং অন্যান্য তীর্থযাত্রী আসেন। এই উৎসব প্রতি বছর ৩ ডিসেম্বর অনুষ্ঠিত হয়। শিখরা এই উৎসবকে শহীদী গুরু পর্ব বলে। ইতিহাস ১৬৭০ সালে গুরু তেগ বাহাদুর আসামে আসেন। তাঁর সাথে সম্রাট ঔরংজেব আহোম রাজা চক্রধ্বজসিংহকে দমন করতে পাঠানো অম্বরের রাজা রাম সিঙও আসেন। তখন আসাম একটি দুর্গম স্থান এবং এর মানুষগুলি সাহসী তথা স্বাধীনপ্রিয় বলে পরিচিত ছিল। রাম সিঙের জন্য এই কাজ এক প্রকারের শাস্তি ছিল। কারণ তাঁর দায়িত্বে থাকার সময় বিখ্যাত মারাঠা রাজা শিবাজী এবং তাঁর পুত্ররা পলায়ন করেছিল। সেজন্য গুরু তেগ বাহাদুরের উপস্থিতি তিনি এবং তাঁর সাথে যাওয়া সৈন্যদের মানসিক শক্তি যুগিয়েছিল। কিন্তু পরে গুরুর উপস্থিতি শুধু মানসিক শক্তি নয় অন্য জরুরি কাজও সমাধা করেছিল। আহোম এবং মোগলদের মধ্যে শান্তির চুক্তি রূপায়ন করসর জন্য গুরু তেগ বাহাদুর অহোপুরুষার্থ করেছিলেন। thumb|right|200px|গুরু তেগ বাহাদুরে মারি পাঠানো ঐতিহাসিক শিলা শান্তি প্রতিষ্ঠা করার সময় সকল সৈন্যই ৫ ঢাল মাটি দিয়ে একটি বৃহৎ মাটির ঢিবি সাজিলেছিল। এই ঢিবি ধুবুড়ীর ব্রহ্মপুত্র নদীর ডান পারে এখনও অবস্থিত এবং একে মানুষ পবিত্র বলে গণ্য করে। এর সাথে গুরু তেগ বাহাদুরের থাকা এবং শান্তি প্রতিষ্ঠা করা স্থানটিতে একটি গুরুদ্ধারা নির্মাণ করা হয়। উদাসী পুরোহিত এই গুরুদ্বার দেখাশুনা করতেন। ১৮৯৬-৯৭ তে হওয়া প্রবল ভূমিকম্পে এই গুরুদ্বারা ধ্বংস হয়। পরে ১৯০১ সালে ভাই রাম সিঙ এই গুরুদ্বারা পুনরায় নির্মাণ করেন। মহন্তরা এই গুরুদ্বারার জমির জন্য মোগলদের অনুমোদন লাভ করেছিলেন। ১৯০২-০৩ সালে মহন্ত জয় সিঙ এই অনুমোদন পত্র নিয়ে গুরুদ্বারার ভবন পুনরায় নির্মাণের জন্য অর্থের যোগান করতে পাঞ্জাবে গিয়েছিলেন। দুর্ভাগ্যবশতঃ ভাই জয় সিং অমৃতসরের কাছে স্বর্গগামী হয় এবং এই অনুমোদন পত্র হারিয়ে যায়।  এই স্থানে দুটি গুরুদ্বারা আছে   ঠারা সাহিব গুরুদ্বারা বা দামদামা সাহিব গুরুদ্বারা: ১৯৬৬ সালে একটি ছোট অষ্টভূজী ঝুপড়িতে একটি গুরুদ্বারা তৈরি হয়। সাথে মাটির ঢিবির উপরও চালের ব্যবস্থা করা করা হয়। একে ঠারা সাহিব গুরুদ্বারা বা দামদামা সাহিব গুরুদ্বারা বলা হয়।    শ্রী গুরু তেগ বাহাদুর সাহিব গুরুদ্বারা:  একটি বর্গাকার গৃহ, কাঠের বেড়া এবং হেলানো চালে অন্য গুরুদ্বারাটি তৈরি হয়। শিখ প্রতিনিধি বোর্ড পূর্বাঞ্চল বিভাগ এবং স্থানীয় কমিটি গুরুদ্বারার দেখাশুনা এবং উন্নয়নের কাজ করেন। যাতায়াত ধুবুড়ী পর্যন্ত শিলিগুড়ি এবং কাটিহার থেকে রেলে যাওয়ার ব্যবস্থা আছে।  ফকিরাগ্রাম জংশন থেকে রেলের দিক পরিবর্তন করতে হয়। এই স্থান তার থেকে প্রায় ৭০ কি.মি. দূরে অবস্থিত। ধুবুড়ী শহর থেকে এই স্থানে নিয়মিত বাস চলাচল করে।  উল্লেখযোগ্য তীর্থযাত্রী   ১৯৮৩ সালে ভারতের প্রাক্তন রাষ্ট্রপতি জ্ঞানী জাইল সিং এই পবিত্র স্থান দর্শন করেছিলেন। তথ্যসূত্র   Sharma, B. K.;  The Telegraph, India, 29 May 2008.  Rashid, P. The Tribune Windows, India, April 19, 2003   বিষয়শ্রেণী:আসামের ধর্মীয় স্থান বিষয়শ্রেণী:ভারতের গুরুদ্বার
বহুগ্রাম ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন। কালের স্বাক্ষী বহনকারী কুমার নদীর তীরে গড়ে  উঠা মুকসুদপুর উপজেলার একটি ঐতিহ্যবাহী অঞ্চল হলো বহুগ্রাম ইউনিয়ন।  বর্তমান পরিষদ পরিতোষ সরকার (ইউপি চেয়ারম্যান) রেহানা বেগম (ইউনিয়ন পরিষদের মেম্বার) রুনা বেগম (ইউনিয়ন পরিষদের মেম্বার) দয়াময়ী কীৰ্ত্তনীয়া (ইউনিয়ন পরিষদের মেম্বার) মোঃ টুলু মোল্যা (ইউনিয়ন পরিষদের মেম্বার) মোঃ মাহাবুল ইসলাম (ইউনিয়ন পরিষদের মেম্বার) সঞ্জয় বিশ্বাস (ইউনিয়ন পরিষদের মেম্বার) মোঃ লিটু মিয়া (ইউনিয়ন পরিষদের মেম্বার) মোঃ রফিকুজ্জামান (ইউনিয়ন পরিষদের মেম্বার) রুবেল মিয়া (ইউনিয়ন পরিষদের মেম্বার) অসীম মন্ডল (ইউনিয়ন পরিষদের মেম্বার) দীপংকর দাস (ইউনিয়ন পরিষদের মেম্বার) আশিস মজুমদার (ইউনিয়ন পরিষদের মেম্বার) প্রাক্তন চেয়ারম্যানবৃন্দ দেলোয়ার হোসেন দুলাল (২০১১-২০১৬ ইং) বাবু রনজিৎ কুমার বিশ্বাস (২০০১ - ২০১১ ইং) বাবু হরপ্রসাদ বাগর্চী (১৯৯৫ - ২০০১ ইং) মো: আকরামুজ্জামান মোল্যা(১৯৮৮ - ১৯৯৩ ইং) মো: নিজামুউদ্দিীন আহম্মেদ (১৯৯৩ - ১৯৯৮ ইং)  গ্রাম সমূহ বহুগ্রাম গাড়লগাতী কাউনিয়া মটবাড়ী মাঝীগাতী খোঁর্দাদূর্বাশুর বলনারায়ন বড় তারাইল বনবাড়ী ছোট তারাইল খা্গড়াডাংগা বিধি বাসুড়িয়া দূর্বাসুর হরিনাহাটি  আয়তন ও জনসংখ্যা আয়তন ১৪.৭০ (বর্গ কিঃ মিঃ) লোকসংখ্যা ১২৫০২ জন (প্রায়) (২০১১ সালের আদম শুমারি অনুযায়ী) পুরুষ ৬০৭৯জন মহিলা ৬৪২৩ জন গ্রামের সংখ্যা ১৩ টি। মৌজার সংখ্যা ৯ টি।   শিক্ষা  শিক্ষার হার ৫৬% (২০০১ সালের জরিপ অনুযায়ী) শিক্ষা প্রতিষ্ঠান সরকারী প্রাথমিক বিদ্যালয় ১৬টি, বে-সরকারী রেজিঃ প্রাঃ বিদ্যালয় ০১টি,      উচ্চ বিদ্যালয় ০২টি, মাদ্রাসা ১টি  ধর্মীয় প্রতিষ্ঠান মসজিদ ২৩ টি মন্দির ২৫ টি   উল্লেখযোগ্য ব্যক্তিত্ব   খাল ও নদী মুকসুদপুর উপজেলার মধ্য দিয়ে যে কুমার নদীর শাখা বলনারায়ন খালের সাথে মিলে বহুগ্রাম ইউনিয়নের বিভিন্ন অংশে ছড়িয়ে ছিটিয়ে রয়েছে। প্রায় প্রত্যেকটি গ্রামের পাশদিয়ে বয়ে গেছে এই সকল খাল বয়ে গেছে।যার মাধ্যমে আমাদের কৃষি মৌসুমে চাষিরা তাদের সেচ কার্যক্রমের  মাধ্যমে বিভিন্ন জাতের ফসল উৎপন্ন করতে পারে। মাঝে মাঝে বিভিন্ন প্রকার খাল খনন প্রকল্পের মাধ্যমে কৃষকের মনে ফসল ফলানো চাহিদা অনেকাংশে বেড়ে গেছে।   আরও দেখুন    ঢাকা বিভাগ  গোপালগঞ্জ জেলা   তথ্যসূত্র   বিষয়শ্রেণী:মুকসুদপুর উপজেলার ইউনিয়ন
চরাচর ( ইংরেজি ভাষা : Shelter of the Wings) প্রফুল্ল রায়ের একটি উপন্যাস অবলম্বনে বুদ্ধদেব দাশগুপ্ত পরিচালিত এবং রচিত ১৯৯৩ সালের একটি বাংলা নাট্য চলচ্চিত্র ।   অভিনয়শিল্পী    শঙ্কর চক্রবর্তী  গৌরী চরিত্রে ইন্দ্রাণী হালদার  লখিন্দরের চরিত্রে রাজিত কাপুর  ভূষণ চরিত্রে সাধু মেহের  মনোজ মিত্র  শাড়ি চরিত্রে লাবণী সরকার   পুরস্কার    ১৯৯৩ - শ্রেষ্ঠ ফিচার ফিল্মের জন্য জাতীয় চলচ্চিত্র পুরস্কার  ১৯৯৪ - গোল্ডেন বিয়ার (মনোনীত) - ৪৪তম বার্লিন আন্তর্জাতিক চলচ্চিত্র উৎসব ।  তথ্যসূত্র  বহিঃসংযোগ    বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৯৩-এর চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:প্রফুল্ল রায়ের সৃষ্টকর্ম অবলম্বনে চলচ্চিত্র বিষয়শ্রেণী:বুদ্ধদেব দাশগুপ্ত পরিচালিত চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
অ্যাস্ট্রোবায়োলজি বা জ্যোতির্জীববিজ্ঞান হল প্রাণ ও পরিবেশবিদ্যার মধ্যকার একটি বৈজ্ঞানিক ক্ষেত্র যা মহাবিশ্বের উদ্ভব, প্রাথমিক বিবর্তন, বণ্টন এবং প্রাণের ভবিষ্যতের বিষয়গুলি এর পরিণামবাদী পরিস্থিতি এবং আনুষঙ্গিক ঘটনাবলি তদন্তের মাধ্যমে অধ্যয়ন করে। একটি শাস্ত্র হিসাবে, জ্যোতির্জীববিজ্ঞান এই ভিত্তির উপর প্রতিষ্ঠিত যে পৃথিবীর বাইরেও প্রাণের অস্তিত্ব থাকতে পারে।  জ্যোতির্জীববিদ্যায় গবেষণা তিনটি প্রধান ক্ষেত্র নিয়ে গঠিত: সৌরজগত এবং তার বাইরে বাসযোগ্য পরিবেশ অধ্যয়ন, অতীত বা বর্তমান বহির্জাগতিক জীবনের গ্রহীয় জীবচিহ্নের অনুসন্ধান এবং পৃথিবীতে প্রাণের উৎপত্তি ও প্রাথমিক বিবর্তন অধ্যয়ন।  জ্যোতির্জীববিজ্ঞান ক্ষেত্রটি বিংশ শতকে মহাকাশ অনুসন্ধানের আবির্ভাব এবং বহির্গ্রহ আবিষ্কারের সাথে উৎপত্তি হয়েছে। প্রারম্ভিক জ্যোতির্জীববিদ্যীয় গবেষণা বহির্জাগতিক প্রাণের অনুসন্ধান এবং অন্যান্য গ্রহে প্রাণের অস্তিত্বের সম্ভাবনার অধ্যয়নের উপর দৃষ্টি নিবদ্ধ করেছিল। ১৯৬০ ও ১৯৭০ এর দশকে, NASA তার ভাইকিং প্রোগ্রামের মধ্যে জ্যোতির্জীববিজ্ঞান সাধনা শুরু করে, যা ছিল মঙ্গল গ্রহে অবতরণ এবং জীবনের চিহ্ন অনুসন্ধান করার প্রথম মার্কিন মিশন। এই মিশন, অন্যান্য প্রাথমিক মহাকাশ অনুসন্ধান মিশনের সাথে, একটি শৃঙ্খলা হিসাবে জ্যোতির্জীববিজ্ঞানের বিকাশের ভিত্তি স্থাপন করেছিল।   তথ্যসূত্র   বিষয়শ্রেণী:অনুমানমূলক বিবর্তন বিষয়শ্রেণী:জীববিজ্ঞানের শাখা বিষয়শ্রেণী:জ্যোতির্বিজ্ঞানের উপশাখা বিষয়শ্রেণী:জীবনের উৎস বিষয়শ্রেণী:বহির্জাগতিক প্রাণ বিষয়শ্রেণী:জ্যোতিঃজীববিজ্ঞান
কলেরা টিকা এমন একটি টিকা যা কলেরা প্রতিরোধে কার্যকর। প্রথম ৬ মাসে ৮৫% ক্ষেত্রে কার্যকর এবং প্রথম বছরে ৫০-৬০% ক্ষেত্রে কার্যকর। দুই বছর পর কার্যকারিতা ৫০% ক্ষেত্রে কমে আসে। যখন কোন সম্প্রদায়ের একটি বড় অংশ প্রতিরোধী হয় তখন দলভুক্ত মানুষ প্রতিরোধী সুবিধা ভোগ করে। যারা উচ্চ ঝুঁকির মধ্যে আছে বিশ্ব স্বাস্থ্য সংস্থা এক্ষেত্রে অন্যান্য ব্যবস্থার সাথে ব্যবহারের পরামর্শ দেয়। সাধারণত দুই অথবা তিন ডোজ মুখে গ্রহণের জন্য পরামর্শ দেয়া হয়। বিশ্বের কিছু কিছু এলাকায় ইনজেকশনের মাধ্যমে গ্রহণের ব্যবস্থা রয়েছে কিন্তু এর পরিমাণ খুব সামান্য।  উভয় প্রকার মুখে গ্রহণের সহজলভ্য টিকা সাধারণত নিরাপদ। হালকা পেটে ব্যাথা বা ডায়রিয়া দেখা দিতে পারে। এসব গর্ভাবস্থায় এবং দুর্বল প্রতিরোধী ব্যবস্থায় নিরাপদ।  ৬০টির অধিক দেশে এটি ব্যবহারের জন্য লাইসেন্স দেয়া হয়।  এটি সেসব দেশে ব্যবহার করা হয় সাধারণ ভাবে যেখানে এই রোগটি ব্যয় সাশ্রয়ী বলে মনে করা হচ্ছে।  ১৮০০ সালের শেষদিকে প্রথম কলেরা প্রতিরোধে টিকা ব্যবহার করা হয়। এগুলি হচ্ছে পরীক্ষাগারে তৈরী প্রথম টিকা যা ব্যাপকভাবে ব্যবহার করা হয়। ১৯৯০ সালে প্রথম মুখে গ্রহণের টিকা প্রবর্তন করা হয়। এটি বিশ্ব স্বাস্থ্য সংস্থার প্রয়োজনীয় ঔষুধের তালিকার অন্তর্ভুক্ত, মৌলিক স্বাস্থ্য ব্যবস্থায় সবচেয়ে গুরুত্বপূর্ণ একটি ঔষুধ।  কলেরার বিরুদ্ধে টিকা দেয়ার খরচ ০.১ থেকে ৪.০ মার্কিন ডলারের মধ্যে।   তথ্যসূত্র   বিষয়শ্রেণী:টিকা বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ (টিকা)
মোল্লারচর ইউনিয়ন বাংলাদেশের রংপুর বিভাগের গাইবান্ধা জেলার গাইবান্ধা সদর উপজেলার অন্তর্গত একটি ইউনিয়ন পরিষদ। এটি ৯৩.২৪ কিমি২ (৩৬.০০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১১,২৩৯ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:গাইবান্ধা সদর উপজেলার ইউনিয়ন
150px|thumb|২০ নং মানব ক্রোমোজোমের ইডিওগ্রাম। Mbp অর্থ মেগা ভিত্তি জোড়া।|right ২০ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ২০ নং ক্রোমোজোমে ৬৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত ডিএনএর ২ থেকে ২.৫০%। ২০০১ সালে এর বিন্যাস করা জোমাপ্ত হয় এবং সে ফলাফল অনুসারে ২০নং ক্রোমোজোমম ৫৯ মিলিয়ন ভিত্তি জোড়া ধারণ করে, এবং ইউক্রোম্যাটিক ডিএনএ-এর ৯৯% ধারণ করে। সেজোময় থেকে এই বিন্যাসকে ক্রমাগত পর্যবেক্ষণের পরে ২০নং ক্রোমোজোম ৬৩ মিলিয়ন ভিত্তি জোড়ায় হালনাগাদ হয়।  গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। জিনোম অ্যানোটেশন-এর উপর নির্ভর করে ২০ নং ক্রোমোজোম ৮৯৭ অথবা ১০৬০টি জীন ধারণ করে।   তথ্যসূত্র    বহিঃসংযোগ   বিষয়শ্রেণী:ক্রোমোজোম (মানবদেহ)
ইসাবেলা ফোঁড়ানো হল মহিলাদের যৌনাঙ্গ ফোঁড়ানো। এই অত্যন্ত গভীর ভগাঙ্কুর শ্যাফ্ট ভেদ করে ভগাঙ্কুরের নিচে থেকে এবং মূত্রনালীর ঠিক উপর থেকে শুরু করে এবং তারপরে ক্লিটোরাল শ্যাফ্টের মধ্য দিয়ে উঠে যায় এবং হুডের শীর্ষে বেরিয়ে আসে।   ইসাবেলা ফোঁড়ানো প্রথম নথিভুক্ত করা হয়েছিল পিয়ার্সিং ওয়ার্ল্ড ম্যাগাজিনের ১৭ সংখ্যায়। যেহেতু একটি ইসাবেলা ফোঁড়ানো ভগাঙ্কুরের খাদকে ছেদ করে, এটি স্নায়ুর ক্ষতির জন্য উচ্চ ঝুঁকি হিসাবে বিবেচিত হয় এবং তাই এটি অত্যন্ত বিরল।  অন্যান্য মহিলাদের যৌনাঙ্গ ফোঁড়ানোর মতো,  ইসাবেলা ফোঁড়ানো শারীরস্থান-নির্ভর। খুব ছোটো একটি ভগাঙ্কুর ভেদ করা বা ভগাঙ্কুরের খাদ এবং পৃষ্ঠীয় স্নায়ুর মধ্য দিয়ে ছিদ্র করার ফলে স্নায়ুর ক্ষতি হতে পারে। ভগাঙ্কুরের খাদ দিয়ে ছিদ্র করার ফলে অতিরিক্ত রক্তপাত হতে পারে এবং ভগাঙ্কুরে রক্তক্ষরণও হতে পারে। নিরাময় সময় ২-৩ মাস। ইসাবেলা ফোঁড়ানোর সাথে জড়িত অন্তর্নিহিত বিপদের প্রতিক্রিয়া হিসাবে নেফারতিতি ফোঁড়ানো উদ্ভাবিত হয়েছিল।   আরো দেখুন    ক্রিস্টিনা ফোঁড়ানো  ভগাঙ্কুর ফোঁড়ানো  নেফারতিতি ফোঁড়ানো   তথ্যসূত্র    বহিঃসংযোগ    FAQ 2E--জেনিটাল পিয়ার্সিং এবং তাদের সাজেস্টেড জুয়েলারি  ইসাবেলা ভেদন Bmezine এনসাইক্লোপিডিয়া  বিষয়শ্রেণী:নারীদের যৌনাঙ্গ ফোঁড়ানো
আলাহার বন জার্মানির মিউনিখের উত্তরে আলেহ-উন্টেরমেনজিন জেলায় অবস্থিত একটি বন।   অবস্থান  আলাহার বন মিউনিখ উত্তর সংযোগ ট্রেন আঙ্গিনার উত্তরে, মিউনিখের আলেহ, লুডভিগসফেল্ড ও কার্লসফেল্ড জেলার মধ্যবর্তী স্থানে অবস্থিত, যা ডাখাও জেলার একটি পৌরসভা।   বাস্তুতন্ত্র  থাম্ব|বাম|আলাহার বন  আলাহার বন মিউনিখের উত্তরে ১ বর্গকিলোমিটার আয়তন বিশিষ্ট সাবেক লোহভাল্ডগারটেলের অবশিষ্ট অংশ। এখানে পুরনো লিন্ডেন ও ওক বৃক্ষ ছাড়াও সাইকামোর ম্যাপল, স্প্রাস, পার্বত্য এল্ম, পাইন ও এশ বৃক্ষ রয়েছে। বসন্তকালে এখানে লুনভোর্ট, কাউস্লিপ বা উড এনেমন ফুল ফোটে। এছাড়াও এখানে তিন শতাধিকের আধিক প্রকারের মাশরুম দেখা যায়।  মিউনিখ উত্তর সংযোগ আঙ্গিনা, একটি বড় স্থানচ্যুতি এবং ধারক স্টেশন, ১৯৯১ সালে আলাহার বনের দক্ষিণ প্রান্তে নির্মিত হয়। এই প্রকল্পে ১৭৪ হেক্টর বায়োটাইপ এলাকা ধ্বংস করা হয় যার কারণ এটি সংরক্ষণবাদিদের সমালোচনার শিকার হয়েছিল। এটি ৫কিমি দীর্ঘ ও ৫০০ মিটার প্রশস্ত। এখানে ৩৫৬টি সংযোগ ও ১২০ কিলোমিটারের বেশি রেলপথ রয়েছে। প্রতিদিন এখানে সর্বোচ্চ ৪০০০ রেলগাড়ি ধারণ করা হয়। এটি বর্তমানে একটি দুর্লভ নদীতীরবর্তী বন। জনগণ ও বিশেষজ্ঞদের প্রতিবাদের পরে এ৯৯ মোটরওয়ে রিং মিউনিখ উত্তর-পশ্চিম বনের নিচ দিয়ে আলাহা সুড়ঙ্গ দিয়ে অতিক্রম করে।  এই বনে আলাহার লোহ নামে একটি হ্রদ এবং একটি ফরেস্ট ক্লাসরুম দেখা যায়।  আলাহার বন একটি প্রাকৃতিক সংরক্ষণ এলাকা (এনএসজি-০০৫৭৩.০১, ডব্লিউডিপিএ আইডি: ৩১৮০৮৭) এবং এর উত্তরপশ্চিমাংশও সংরক্ষিত এলাকা (এলএসজি-০০১২০.০৬, ডব্লিউডিপিএ আইডি: ৩৯৫৫৬৩)। এছাড়া দক্ষিণের এঙ্গারলোহের সাথে সম্মিলিতভাবে এটি ইউরোপীয় ইউনিয়নের ইউরোপীয় বায়োটাইপ নেটওয়ার্কের ফনা-ফ্লোরা-হ্যাবিটেট এলাকা (এফএফএইচ এলাকা নং. ৭৭৩৪-৩০২) হিসেবে বিবেচিত। এছাড়া এই বন মিউনিখ গ্রিন বেল্টের অংশ।   তথ্যসূত্র    বহিঃসংযোগ    মিউনিখের প্রকৃতি সংরক্ষণ   মা পফ সংরক্ষিত বায়োটাইপ   বিষয়শ্রেণী:মিউনিখের সংরক্ষিত প্রাকৃতিক স্থান বিষয়শ্রেণী:মিউনিখের দর্শনীয় স্থান বিষয়শ্রেণী:মিউনিখের সংস্কৃতি
মুস্তাফা কাজদাল মসজিদ (আজারবাইজানি: مصطفى قازدال مسجدی) আজারবাইজানের কুসার শহরে অবস্থিত একটি সুন্নি মুসলিম মসজিদ। এটি ১৯০৮ সালে নির্মিত হয়েছিল এবং এটি কুসারের বৃহত্তম মসজিদ।   বর্ণনা  মসজিদটি একটি বিশাল, পাথরের কাঠামো যা একটি বর্গাকার ভিত্তি এবং একটি গোলাকার গম্বুজ নিয়ে গঠিত। মসজিদের সামনে একটি বড় ছাদযুক্ত বারান্দা রয়েছে। ভিতরের অংশটি একটি প্রধান নামাজের হল এবং দুটি ছোট নামাজের হল নিয়ে গঠিত।  মসজিদটি মুস্তাফা কাজদাল নামে একজন স্থানীয় ব্যবসায়ীর দ্বারা নির্মিত হয়েছিল। তিনি মসজিদটি নির্মাণের জন্য তার নিজস্ব অর্থ ব্যয় করেছিলেন। মসজিদটি কুসারের একটি গুরুত্বপূর্ণ ধর্মীয় কেন্দ্র এবং এটি প্রতিদিন হাজার হাজার মুসল্লি দ্বারা পরিদর্শন করা হয়।   মসজিদের ইতিহাস  মুস্তাফা কাজদাল মসজিদ ১৯০৮ সালে নির্মিত হয়েছিল। মসজিদটি নির্মাণের জন্য মুস্তাফা কাজদাল নামে একজন স্থানীয় ব্যবসায়ী তার নিজস্ব অর্থ ব্যয় করেছিলেন। তিনি মসজিদটি নির্মাণের জন্য একটি স্থাপত্য দলকে নিয়োগ করেছিলেন। মসজিদটি নির্মাণে প্রায় দুই বছর সময় লেগেছিল।  মসজিদটি নির্মাণের সময়, কুসার একটি ছোট শহর ছিল। মসজিদটি শহরের জন্য একটি গুরুত্বপূর্ণ ধর্মীয় কেন্দ্র হয়ে ওঠে। মসজিদটি প্রতিদিন হাজার হাজার মুসল্লি দ্বারা পরিদর্শন করা হয়।   মসজিদের স্থাপত্য  মুস্তাফা কাজদাল মসজিদ একটি বিশাল, পাথরের কাঠামো। মসজিদটি একটি বর্গাকার ভিত্তি এবং একটি গোলাকার গম্বুজ নিয়ে গঠিত। মসজিদের সামনে একটি বড় ছাদযুক্ত বারান্দা রয়েছে। ভিতরের অংশটি একটি প্রধান নামাজের হল এবং দুটি ছোট নামাজের হল নিয়ে গঠিত।  মসজিদের বাইরের অংশটি পাথরের তৈরি। মসজিদের দেয়ালে ইসলামিক স্থাপত্যশৈলীর বিভিন্ন নকশা রয়েছে। মসজিদের গম্বুজটি সবুজ রঙের।  মসজিদের ভিতরের অংশটি কাঠের তৈরি। মসজিদের মেঝেতে কার্পেট বিছানো আছে। মসজিদের দেয়ালে কোরআনের আয়াত লেখা আছে।   মসজিদের ধর্মীয় গুরুত্ব  মুস্তাফা কাজদাল মসজিদ কুসারের একটি গুরুত্বপূর্ণ ধর্মীয় কেন্দ্র। মসজিদটি প্রতিদিন হাজার হাজার মুসল্লি দ্বারা পরিদর্শন করা হয়। মসজিদটি কুসারের মুসলিম সম্প্রদায়ের জন্য একটি গুরুত্বপূর্ণ সামাজিক কেন্দ্রও।  মসজিদটি কুসারের একটি ঐতিহাসিক এবং সাংস্কৃতিক ঐতিহ্যের অংশ। মসজিদটি আজারবাইজানের একটি গুরুত্বপূর্ণ ভবন।   মসজিদের তথ্য    নির্মাণের তারিখ: ১৯০৮  নির্মাণকারী: মুস্তাফা কাজদাল  স্থাপত্যশৈলী: ইসলামিক  অবস্থান: কুসার, আজারবাইজান  ধর্মীয় সংগঠন: সুন্নি ইসলাম  ধর্মীয় গুরুত্ব: গুরুত্বপূর্ণ ধর্মীয় কেন্দ্র এবং সামাজিক কেন্দ্র  বিষয়শ্রেণী:আজারবাইজানের মসজিদ
জন স্টুয়ার্ট গ্যাথর্ন-হার্ডি, ক্র্যানব্রুকের দ্বিতীয় আর্ল,  (২২ মার্চ ১৮৩৯ - ১৩ জুলাই ১৯১১) ছিলেন একজন ব্রিটিশ বংশগত পিয়ার, রক্ষণশীল রাজনীতিবিদ এবং সামরিক কর্মকর্তা।   জীবনের প্রথমার্ধ  জন স্টুয়ার্ট হার্ডির জন্ম, লর্ড ক্র্যানব্রুক ছিলেন রক্ষণশীল রাজনীতিবিদ গ্যাথর্ন গ্যাথর্ন-হার্ডি, ক্র্যানব্রুকের ১ম আর্ল এবং জেন স্টুয়ার্ট ওররের জ্যেষ্ঠ পুত্র। তিনি ১৮৭৮ সালে রয়্যাল লাইসেন্স দ্বারা গ্যাথর্নের অতিরিক্ত উপাধি গ্রহণ করেন এবং ১৮৯২ সালে যখন তাঁর পিতা আর্ল অফ ক্র্যানব্রুক হিসাবে পিয়ারে উন্নীত হন, তখন তিনি লর্ড মেডওয়ের সৌজন্য উপাধি লাভ করেন।  ক্র্যানব্রুক অক্সফোর্ডের ইটন এবং ক্রাইস্ট চার্চে শিক্ষিত ছিলেন।Burke's Peerage (2003). p. 941.   কর্মজীবন  ক্র্যানব্রুক ১৮৬৮ সালে রাইয়ের জন্য হাউস অফ কমন্সে নির্বাচিত হন, একটি আসন তিনি ১৮৮০ সাল পর্যন্ত অধিষ্ঠিত ছিলেন এবং পরে ১৮৮৪ থেকে ১৮৮৫ সাল পর্যন্ত মিড কেন্ট এবং ১৮৮৫ থেকে ১৮৯২ পর্যন্ত মেডওয়ের প্রতিনিধিত্ব করেন। তিনি রাইফেল ব্রিগেডে লেফটেন্যান্ট পদ লাভ করেন। কেন্ট ব্যাটালিয়ন, দ্য বাফস- এর ৫ম ওয়েল্ডে তাকে সম্মানসূচক কর্নেল করা হয়েছিল। তিনি কেন্টের জন্য ডেপুটি লেফটেন্যান্ট এবং শান্তির বিচারপতি এবং সেইসাথে কাউন্টি অল্ডারম্যান ছিলেন।Burke's Peerage (2003). p. 941.  ১৯০৬ সালে, তিনি ক্র্যানব্রুকের দ্বিতীয় আর্ল হিসাবে তার পিতার স্থলাভিষিক্ত হন এবং হাউস অফ লর্ডসে তার আসন গ্রহণ করেন।   মন্তব্য    গ্রন্থপঞ্জি    কিড, চার্লস, উইলিয়ামসন, ডেভিড (সম্পাদক)। ডেব্রেটস পিরেজ এবং ব্যারোনেটেজ (106তম সংস্করণ) (নিউ ইয়র্ক: সেন্ট মার্টিন প্রেস 1990)  উইলিয়ামসন, ডি (সম্পাদনা) ডেব্রেটস পিরেজ এবং ব্যারোনেটেজ (107 তম সংস্করণ) (লন্ডন 2002)   বহিঃসংযোগ      Leigh Rayment's Peerage Pages    Leigh Rayment's Historical List of MPs   বিষয়শ্রেণী:রাইফেল ব্রিগেড কর্মকর্তা বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের অভিজাত সম্প্রদায়ের আর্ল বিষয়শ্রেণী:১৯১১-এ মৃত্যু বিষয়শ্রেণী:১৮৩৯-এ জন্ম বিষয়শ্রেণী:গ্যাথর্ন-হার্ডি পরিবার
চৌধুরী তানভীর খান () একজন পাকিস্তানি রাজনীতিবিদ, যিনি মার্চ ২০১৫ থেকে মার্চ ২০২১ পর্যন্ত পাকিস্তানের সিনেটের সদস্য ছিলেন। তার বিরুদ্ধে পিটিআই-এর এমপিএ ও রাজস্ব বিষয়ক সংসদীয় সচিব চৌধুরী মুহাম্মদ আদনানকে হত্যার অভিযোগ রয়েছে। এই হত্যা মামলায় তিনি ও তার ছেলেরা বর্তমানে আদালতে বিচারের মুখোমুখি।   রাজনৈতিক জীবন  চৌধুরী তানভীর খান ২০১৫ সালের পাকিস্তানি সিনেট নির্বাচনে পাকিস্তান মুসলিম লীগ (এন)-এর প্রার্থী হিসেবে সিনেটের সদস্য নির্বাচিত হন।  ২০২৪ সালের মার্চে তাকে পাকিস্তান ত্যাগে বাধা দিতে ফেডারেল ইনভেস্টিগেশন এজেন্সি (এফআইএ)-এর প্রাদেশিক ন্যাশনাল আইডেন্টিফিকেশন লিস্টে (পিএনআইএল) অন্তর্ভুক্ত করা হয়, যখন তাকে চৌধুরী মুহাম্মদ আদনান হত্যাকাণ্ডের তদন্তে অন্তর্ভুক্ত করা হয়। আদনান একজন স্বতন্ত্র প্রার্থী হিসেবে ২০২৪ সালের পাকিস্তানি সাধারণ নির্বাচনে এনএ-৫৭ রাওয়ালপিন্ডি-৬ আসন থেকে প্রতিদ্বন্দ্বিতা করেছিলেন। গণমাধ্যমের প্রতিবেদন অনুযায়ী, আদনানের সঙ্গে তানভীর খানের রাজনৈতিক বিরোধ ছিল এবং তিনি বারবার নিজের নিরাপত্তা নিয়ে উদ্বেগ প্রকাশ করেছিলেন। তিনি স্পষ্টভাবে জানিয়েছিলেন, যদি তার কোনো ক্ষতি হয় তবে তার জন্য তানভীর খানকে দায়ী করা হবে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:রাওয়ালপিন্ডির রাজনীতিবিদ বিষয়শ্রেণী:পাকিস্তানি সিনেটর (১৪তম সংসদ) বিষয়শ্রেণী:পাকিস্তানের সিনেট সদস্য অসম্পূর্ণ
ভ্যান লিং একজন প্রযোজক এবং স্টার ওয়ার ডিভিডি সহ অনেক জনপ্রিয় চলচ্চিত্র ও ডিভিডির নির্মাতা। লিং ইউনিভার্সিটি অফ সাউদার্ন ক্যালিফোর্নিয়া থেকে স্নাতক ডিগ্ৰি অর্জন করেছেন। http://www.vanlingpro.com/bio.html টাইটানিক, টার্মিনেটর ২: জাজমেন্ট ডে, দ্য ওয়াকিং ডেড, দ্য অ্যাবিস, স্টারশিপ ট্রুপারস, ডক্টর ডুলিটল, ভ্যানিলা স্কাই  সহ অনেকগুলি প্রধান চলচ্চিত্রে এবং টেলিভিশনে ভিজ্যুয়াল ইফেক্ট সুপারভাইজার হিসাবে কাজ করেছেন।     তথ্যসূত্র    বহিঃসংযোগ        বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ইউএসসি স্কুল অফ সিনেমাটিক আর্টস এর প্রাক্তন শিক্ষার্থী
থাম্ব  ইংরেজি ভাষায় রঙের নাম হিসেবে হালকা নীল বা light blue শব্দটির রেকর্ডকৃত প্রথম ব্যবহার হয়েছিলো ১৯১৫ সালে।Maerz and Paul. A Dictionary of Color. New York: 1930 McGraw-Hill. Page 190.  রুশসহ আরো কিছু ভাষায় নীল রঙের জন্য একক কোনো শব্দ প্রচলিত নেই, কিন্তু হালকা নীল (голубой, goluboy) এবং কালচে বা গাঢ় নীল (синий, siniy) শব্দসমুহ প্রচলিত আছে। প্রাচীন গ্রীসে নীল রঙের সমতুল্য শব্দ ছিলো glaukos বা হালকা নীল, অধিকন্তু এটা দ্বারা হালকা সবুজ, ধূসর ও হলুদ রঙকেও বুঝানো হতো।Michel Pastoureau, Bleu: Histoire d'une couleur, pg. 24  আধুনিক হিব্রুতে হালকা নীলকে ট্চেলেট (תכלת) বলা হয় যা নীল রঙ কাচল (כחול) এর চেয়ে পৃথক।S. Kugelmass and E. Donchin, "THE AFFECTIVE VALUE OF COLORS", Megamot, No. 3 (טבת תש"ך / ינואר 1960), pp. 271–281. আধুনিক গ্রীকে, হালকা নীলকে বলা হয় গেলাজিও (γαλάζιο) এবং এটিও নীল রঙ ব্লে (μπλε) থেকে পৃথক।Vivian Cook, "Seeing Colours" .  সাংস্কৃতিক প্রভাব  পতাকা  আর্জেন্টিনা, বাহামা, বোতসোয়ানা, ফিজি, গুয়াতেমালা, মাইক্রোনেশিয়া, কাজাকস্তান, পালাও, টুভালু এবং সোমালিয়ার জাতীয় পতাকায় রঙটির উপস্থিতি রয়েছে।  লিঙ্গ  আধুনিক পশ্চিমা সংস্কৃতিতে মেয়েদের ব্যাপক পছন্দের পিঙ্ক রঙের বিপরীতে ছেলেদের পছন্দের রঙ হলো হালকা নীল যা ছেলেদেরকে উপস্থাপন করে।           নকশা   শান্তি ও প্রশান্তির প্রতীক হিসেবেও হালকা নীল রঙ বেশ সমাদৃত। ফলে হাসপাতালের কক্ষগুলোতে এই রঙের ব্যবহার লক্ষ্যণীয়।  পানির রঙ হিসেবে অনেকেই হালকা নীল ব্যবহার করে থাকেন সায়ান রঙের পাশাপাশি।    স্কুল-কলেজ   ক্যামব্রিজ বিশ্ববিদ্যালয়ের অফিসিয়াল রঙ ক্যামব্রিজ নীল মূলত একরকম হালকা নীল রঙ।  ধর্ম  হিন্দু ধর্মে হালকা নীল: ধ্বংসকারী শিবকে হালকা নীল রঙে চিত্রিত করা হয় এবং তাকে নীলকণ্ঠ নামে অভিহিত করা হয়, কারণ দেবতা ও রাক্ষসদের মধ্যে লড়াইয়ের জোয়ার ফিরিয়ে দেওয়ার প্রয়াসে বিষ গিলেছিলেন।  যৌনতা  রুশ ভাষায় সমকামী পুরুষদের বোঝাতে হালকা নীল (голубой, গোলুবোজ) এবং সমকামী নারীদের বোঝাতে পিঙ্ক (розовый, রোজোব্যজ) রঙ ব্যবহৃত হয়।  ক্রীড়া বক্সিংয়ে ডাব্লিউবিএ রেফারির শার্টের অফিসিয়াল রঙ হালকা নীল।  তথ্যসূত্র  বিষয়শ্রেণী:রং (বর্ণ)